CELEX: 32016D1926
Language: bg
Date: 2016-11-03 00:00:00
Title: Решение за изпълнение (ЕС) 2016/1926 на Комисията от 3 ноември 2016 година за одобряване на фотоволтаичния покрив за зареждане на акумулатор като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (Текст от значение за ЕИП )

4.11.2016   
            
            
               BG
            
            
               Официален вестник на Европейския съюз
            
            
               L 297/18
            
         РЕШЕНИЕ ЗА ИЗПЪЛНЕНИЕ (ЕС) 2016/1926 НА КОМИСИЯТА
   от 3 ноември 2016 година
   за одобряване на фотоволтаичния покрив за зареждане на акумулатор като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като взе предвид Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (2), и по-специално член 10, параграф 2 от него,
   като има предвид, че:
   
               (1)
            
            
               Заявлението, подадено от доставчика a2solar Advanced and Automotive Solar Systems GmbH („заявителят“) на 4 февруари 2016 г. за одобряване на фотоволтаичния покрив за зареждане на акумулатор като екоиновация беше оценено в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 и техническите насоки за изготвяне на заявления за одобрение на иновативни технологии съгласно Регламент (ЕО) № 443/2009 (3).
            
         
               (2)
            
            
               Предоставената в заявлението информация показва, че са изпълнени условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011. Вследствие на това фотоволтаичният покрив за зареждане на акумулатор, предложен от заявителя, следва да бъде одобрен като иновативна технология.
            
         
               (3)
            
            
               Чрез решения за изпълнение 2014/806/ЕС (4) и (ЕС) 2015/279 (5) Комисията одобри две заявления за фотоволтаични покриви за зареждане на акумулатор. Опитът, натрупан при оценката на тези заявления, както и на настоящото, задоволително и категорично показа, че фотоволтаичният покрив за зареждане на акумулатор отговаря на условията за допустимост, посочени в член 12 на Регламент (ЕО) № 443/2009 и Регламент за изпълнение (ЕС) № 725/2011 и осигурява намаление на емисиите на CO2 с най-малко 1 g CO2/km в сравнение с базовото превозно средство. Поради това е целесъобразно да се признае принципно и да се удостовери в съответствие с член 12, параграф 4 от Регламент (ЕО) № 443/2009 способността на тази иновативна технология да намалява емисиите на CO2 и да се осигури обща методика за изпитване за сертифицирането на намаленията на емисиите на CO2.
            
         
               (4)
            
            
               Поради това е целесъобразно на производителите да се осигури възможността да сертифицират намалението на емисиите на CO2, дължащо се на използването на фотоволтаичните покриви, които отговарят на тези условия. За да се гарантира, че за сертифициране се предлагат само фотоволтаични покриви, отговарящи на тези условия, производителят следва да представи доклад за проверка от независима и сертифицирана организация, в който се потвърждава съответствието на компонента с условията, определени в настоящото решение, заедно със заявлението за сертифициране, подадено до органа по одобряване на типа.
            
         
               (5)
            
            
               Ако органът по одобряване на типа констатира, че фотоволтаичният покрив за зареждане на акумулатор не отговаря на условията за сертифициране, заявлението за сертифициране на намаленията на емисии следва да бъде отхвърлено.
            
         
               (6)
            
            
               Целесъобразно е да се одобри методиката на изпитване за определяне на намалението на емисиите на CO2, дължащо се на използването на фотоволтаични покриви за зареждане на акумулатор.
            
         
               (7)
            
            
               За да се определи намалението на емисиите на CO2, което се постига с фотоволтаичен покрив за зареждане на акумулатор, е необходимо да се определи базово превозно средство, с което следва да бъде сравнявана ефективността на оборудваното с иновативната технология превозно средство, както е предвидено в членове 5 и 8 от Регламент за изпълнение (ЕС) № 725/2011. Комисията счита, че базовото превозно средство следва да бъде вариант на превозно средство, който във всички аспекти е идентичен с превозното средство с екологичната иновация, с изключение на фотоволтаичния покрив, и когато е приложимо — без допълнителен акумулатор и други устройства, специално необходими за преобразуване на слънчевата енергия в електроенергия и за нейното съхранение.
            
         
               (8)
            
            
               В съответствие с член 2, параграф 2, буква б) от Регламент за изпълнение (ЕС) № 725/2011, трябва да се докаже, че фотоволтаичният покрив за зареждане на акумулатор е от съществено значение за ефективното действие на превозното средство. Това означава, че енергията, произведена от фотоволтаичния покрив не следва да бъде, например, посветена изцяло на устройство, осигуряващо комфорта на пътниците.
            
         
               (9)
            
            
               С цел да се улесни по-широкото внедряване на фотоволтаичните покриви за зареждане на акумулатор в новите превозни средства, производителят следва също така да има възможност да кандидатства за сертифициране на намалението на емисиите на CO2 от няколко системи за фотоволтаични покриви с едно единствено заявление. Въпреки това е целесъобразно да се гарантира, че когато тази възможност се използва, се прилага механизъм, който стимулира внедряването само на осигуряващите най-висока ефективност системи за фотоволтаични покриви.
            
         
               (10)
            
            
               За целите на определянето на общия код за екоиновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (6), следва да бъде посочен индивидуален код, който да бъде използван за иновативната технология,
            
         ПРИЕ НАСТОЯЩОТО РЕШЕНИЕ:
   Член 1
   Одобряване
   Фотоволтаичният покрив за зареждане на акумулатор, както е описан в заявлението на a2solar Advanced and Automotive Solar Systems GmbH, се одобрява като иновативна технология по смисъла на член 12 от Регламент (ЕО) № 443/2009.
   Член 2
   Заявление за сертифициране на намаленията на емисиите на CO2
   
   1.   Производителят може да подаде заявление за сертифициране на намалението на емисиите на CO2 чрез система с фотоволтаичен покрив за зареждане на акумулатор, предназначена за използване в конвенционални превозни средства с двигател с вътрешно горене от категория М1, която включва всички долупосочени елементи:
   
               а)
            
            
               фотоволтаичен покрив;
            
         
               б)
            
            
               устройство за преобразуване на слънчевата енергия в електроенергия и нейното съхранение;
            
         
               в)
            
            
               устройство, специално предназначено за акумулиране на електроенергията.
            
         2.   Общата маса на тези компоненти се проверява и потвърждава в доклад от независима и сертифицирана организация.
   Член 3
   Сертифициране на намаленията на CO2
   
   1.   Намалението на емисиите на CO2, дължащо се на използването на системите с фотоволтаичен покрив за зареждане на акумулатор, посочени в член 2, параграф 1, се определя съгласно методиката, описана в приложението.
   2.   Когато производител подава заявление за сертифициране на намалението на емисии на CO2, дължащо се на използването на повече от една система с фотоволтаичен покрив за зареждане на акумулатор на една версия на превозно средство, органът по одобряване на типа определя при кой от изпитваните покриви се постигат най-ниските намаления на емисиите на CO2, и да протоколира тази стойност в съответната документация за одобрение на типа. Тази стойност се посочва в сертификата за съответствие съгласно член 11, параграф 2 от Регламент за изпълнение (ЕС) № 725/2011.
   Член 4
   Код за екоиновации
   Там, където в документацията за одобряване на типа се среща позоваване на настоящото решение в съответствие с член 11, параграф 1 от Регламент за изпълнение (ЕС) № 725/2011, се вписва код за екоиновации № 21.
   Член 5
   Влизане в сила
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 3 ноември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 140, 5.6.2009 г., стр. 1.
   
      (2)  ОВ L 194, 26.7.2011 г., стр. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Решение за изпълнение 2014/806/ЕС на Комисията от 18 ноември 2014 г. за одобряване на зареждащия акумулатори слънчев покрив Webasto (Webasto Solar Roof) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 332, 19.11.2014 г., стр. 34).
   
      (5)  Решение за изпълнение (ЕС) 2015/279 на Комисията от 19 февруари 2015 г. за одобряване на зареждащия акумулатори слънчев покрив Asola (Asola solar roof) като иновативна технология за намаляване на емисиите на CO2 от пътнически леки автомобили, в съответствие с Регламент (ЕО) № 443/2009 на Европейския парламент и на Съвета (ОВ L 47, 20.2.2015 г., стр. 26).
   
      (6)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      
         МЕТОДИКА ЗА ОПРЕДЕЛЯНЕ НА НАМАЛЕНИЕТО НА ЕМИСИИТЕ НА CO2 ОТ ФОТОВОЛТАИЧНИ ПОКРИВИ ЗА ЗАРЕЖДАНЕ НА АКУМУЛАТОР
      
      1.   ВЪВЕДЕНИЕ
      За да се определи намалението на емисиите на CO2, което може да бъде отдадено на използването на ефективен фотоволтаичен покрив за зареждане на акумулатор в превозно средство от тип M1, е необходимо да се установи следното:
      
                  1)
               
               
                  условията на изпитване
               
            
                  2)
               
               
                  изпитвателното оборудване;
               
            
                  3)
               
               
                  определяне на върховата генерирана мощност;
               
            
                  4)
               
               
                  изчисляване на намалението на емисиите на CO2;
               
            
                  5)
               
               
                  изчисляване на статистическата грешка в стойността на намалението на емисиите на CO2;
               
            2.   ОЗНАЧЕНИЯ, ПАРАМЕТРИ И МЕРНИ ЕДИНИЦИ
      
         Латински означения
      
      
                  
                     
               
               
                  —
               
               
                  Намаления на емисиите на CO2 [g CO2/km]
               
            
                  CO2
                  
               
               
                  —
               
               
                  Въглероден диоксид
               
            
                  CF
               
               
                  —
               
               
                  Коефициент на преобразуване (l/100 km) — (g CO2/km) [gCO2/l], както е посочено в таблица 3
                  
               
            
                  M
               
               
                  —
               
               
                  Среден годишен пробег [km/год.], както е посочено в таблица 4
                  
               
            
                  
                     
               
               
                  —
               
               
                  Измерена средна върхова генерирана мощност на фотоволтаичния покрив [W]
               
            
                  n
               
               
                  —
               
               
                  Брой на измерванията на върховата генерирана мощност на фотоволтаичния покрив, най-малко 5
               
            
                  SCC
               
               
                  —
               
               
                  Слънчев корекционен коефициент [-], както е посочено в таблица 1
                  
               
            
                  
                     
               
               
                  —
               
               
                  Статистическа грешка на общото намаление на емисиите на CO2 [g CO2/km]
               
            
                  SIR
                  
               
               
                  —
               
               
                  Средногодишно слънцегреене в Европа [W/m2], което е 120 W/m2
                  
               
            
                  SIR_STC
                  
               
               
                  —
               
               
                  Глобално слънцегреене при стандартни условия на изпитване (STC) [W/m2], което е 1 000 W/m2
                  
               
            
                  
                     
               
               
                  —
               
               
                  Стандартно отклонение на средноаритметичната стойност на върховата генерирана мощност на фотоволтаичния покрив [Wp]
               
            
                  UFIR
                  
               
               
                  —
               
               
                  Коефициент на използване (ефект на засенчване), който е 0,51
               
            
                  VPe
                  
               
               
                  —
               
               
                  Действителна консумация на гориво за единица енергия [l/kWh], както е посочено в таблица 2
                  
               
            
                  
                     
               
               
                  —
               
               
                  Чувствителност на изчисленото намаление на емисиите на CO2, свързано със средната върхова генерирана мощност на фотоволтаичния покрив
               
            
         Гръцки означения
      
      
                  ΔCO2m
                  
               
               
                  —
               
               
                  Корекционен коефициент за емисии на CO2 вследствие на допълнителната маса на системата [g CO2/km], както е определено в таблица 5
                  
               
            
                  Δm
               
               
                  —
               
               
                  Допълнителна маса вследствие на монтирането на системата [kg]
               
            
                  ηA
                  
               
               
                  —
               
               
                  КПД на алтернатора [%], който е 67 %
               
            
                  ηSS
                  
               
               
                  —
               
               
                  КПД на фотоволтаичната система [%], който е 76 %
               
            
                  Φ
               
               
                  —
               
               
                  Надлъжен наклон на слънчевия колектор [°]
               
            
         Индекси
      
      Индекс (i) се отнася за измерването на върховата генерирана мощност на фотоволтаичния покрив
      3.   ИЗМЕРВАНИЯ И ОПРЕДЕЛЯНЕ НА ВЪРХОВАТА ГЕНЕРИРАНА МОЩНОСТ
      Измерената средна върхова генерирана мощност  на фотоволтаичния покрив трябва да се определи експериментално за всеки вариант на превозното средство. Първоначалното стабилизиране на изпитваното устройство трябва да бъде извършено в съответствие с методиката, определена в международния стандарт IEC 61215-2:2016 (1). Измерванията на върховата генерирана мощност се извършват при стандартни условия на изпитване, както е определено в международния стандарт IEC/TS 61836: 2007 (2).
      Използва се демонтиран цялостен фотоволтаичен покрив. Четирите ъглови точки на панела трябва да се допират до хоризонталната равнина на измерване.
      Измерванията на върховата генерирана мощност трябва да се извършат поне пет пъти и да се изчисли средноаритметичната стойност ().
      4.   ИЗЧИСЛЯВАНЕ НА НАМАЛЕНИЕТО НА ЕМИСИИТЕ НА CO2
      
      Намалението на емисиите на CO2 за фотоволтаичния покрив се изчислява по формула 1 (3).
      
         Формула 1
      
      
         
      където:
      
                  
                     
               
               
                  :
               
               
                  Намаления на емисиите на CO2 [g CO2/km]
               
            
                  SIR
                  
               
               
                  :
               
               
                  Средногодишно слънцегреене в Европа [W/m2], което е 120 W/m2
                  
               
            
                  UFIR
                  
               
               
                  :
               
               
                  Коефициент на използване (ефект на засенчване) [-], който е 0,51
               
            
                  ηSS
                  
               
               
                  :
               
               
                  КПД на фотоволтаичната система [%], който е 76 %
               
            
                  
                     
               
               
                  :
               
               
                  Измерена средна върхова генерирана мощност на фотоволтаичния покрив [W]
               
            
                  SIR_STC
                  
               
               
                  :
               
               
                  Глобално слънцегреене при стандартни условия на изпитване (STC) [W/m2], което е 1 000 W/m2
                  
               
            
                  SCC
               
               
                  :
               
               
                  Слънчев корекционен коефициент [-], както е посочено в таблица 1. Общият наличен капацитет на акумулаторната система или стойността на слънчевия корекционен коефициент се съобщават от производителя на превозното средство.
                  
                     Таблица 1
                  
                  
                     Слънчев корекционен коефициент
                  
                  
                              Общ наличен капацитет на акумулаторната система (12 V) /средна върхова генерирана мощност на фотоволтаичния покрив [Ah/W] (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Слънчев корекционен коефициент (СКК)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  Консумация на гориво за единица полезна енергия [l/kWh], както е посочено в таблица 2
                  
                     Таблица 2
                  
                  
                     Консумация на гориво за единица полезна енергия
                  
                  
                              Тип двигател
                           
                           
                              Консумация на гориво за единица полезна енергия (VPe)
                              [l/kwh]
                           
                        
                              Бензинов
                           
                           
                              0,264
                           
                        
                              Бензинов с турбокомпресор
                           
                           
                              0,280
                           
                        
                              Дизелов
                           
                           
                              0,220
                           
                        
            
                  ηA
                  
               
               
                  :
               
               
                  КПД на алтернатора [%], който е 67 %;
               
            
                  CF
               
               
                  :
               
               
                  Коефициент на преобразуване (l/100 km) – (g CO2/km) [gCO2/l], както е посочено в таблица 3
                  
                     Таблица 3
                  
                  
                     Коефициент на преобразуване за горива
                  
                  
                              Вид гориво
                           
                           
                              Коефициент на преобразуване (l/100 km) — (g CO2/km) (КП)
                              [gCO2/l]
                           
                        
                              Бензин
                           
                           
                              2 330 
                           
                        
                              Дизелово гориво
                           
                           
                              2 640 
                           
                        
            
                  M
               
               
                  :
               
               
                  Среден годишен пробег [km/год.], както е посочено в таблица 4
                  
                     Таблица 4
                  
                  
                     Среден годишен пробег за превозни средства от категория М1
                     
                  
                  
                              Вид гориво
                           
                           
                              Среден годишен пробег [km/год.]
                           
                        
                              Бензин
                           
                           
                              12 700 
                           
                        
                              Дизелово гориво
                           
                           
                              17 000 
                           
                        
            
                  Φ
               
               
                  :
               
               
                  Надлъжен наклон на слънчевия колектор [°]. Тази стойност се представя от производителя на превозното средство
               
            
                  ΔCO2m
                  
               
               
                  :
               
               
                  Корекционен коефициент за CO2 поради монтирането на слънчевия покрив, и където е приложимо, на допълнителния акумулатор и други устройства, специално необходими за преобразуването на слънчевата енергия в електроенергия и нейното съхранение [g CO2/km], както е посочено в таблица 5.
                  
                     Таблица 5
                  
                  
                     Корекционен коефициент за CO2 поради допълнителната маса
                  
                  
                              Вид гориво
                           
                           
                              Корекционен коефициент за CO2 поради допълнителната маса (ΔCO2m)
                              [g CO2/km]
                           
                        
                              Бензин
                           
                           
                              0,0277 · Δm
                           
                        
                              Дизелово гориво
                           
                           
                              0,0383 · Δm
                           
                        
            В таблица 5 Δm е допълнителната маса, дължаща се на монтирането на фотоволтаичната система, която се състои от фотоволтаичния покрив, и където е приложимо, допълнителния акумулатор и други устройства, специално необходими за преобразуването на слънчевата енергия в електроенергия и нейното съхранение.
      По-специално, Δm е положителната разлика между масата на на фотоволтаичната система и масата на стандартен стоманен покрив. Масата на стандартен стоманен покрив се приема за равна на 12 kg. В случай че теглото на слънчевия покривен панел е по-малко от 12 kg, не се прилага корекция за промяната на масата.
      5.   ИЗЧИСЛЯВАНЕ НА СТАТИСТИЧЕСКАТА ГРЕШКА
      Стандартното отклонение на средноаритметичната стойност на върховата генерирана мощност се изчислява по формула 2.
      
         Формула 2
      
      
         
      където:
      
                  
                     
               
               
                  :
               
               
                  Стандартно отклонение на средноаритметичната стойност на върховата генерирана мощност [W]
               
            
                  
                     
               
               
                  :
               
               
                  Измерена стойност на върховата генерирана мощност [W]
               
            
                  
                     
               
               
                  :
               
               
                  Средноаритметична стойност на върховата генерирана мощност [W]
               
            
                  n
               
               
                  :
               
               
                  Брой на измерванията на върховата генерирана мощност, най-малко 5
               
            Стандартното отклонение на средноаритметичната стойност на върховата генерирана мощност на фотоволтаичния покрив води до статистическа грешка в намалението на емисиите на CO2
         . Тази грешка се изчислява по формула 3.
      
         Формула 3
      
      
         
      6.   СТАТИСТИЧЕСКА ЗНАЧИМОСТ
      За всеки тип, вариант и версия на превозно средство, оборудвано с фотоволтаичен покрив за зареждане на акумулатор е необходимо да се докаже, че минималният праг от 1 g CO2/km е превишен по статистически значим начин, както е посочено в член 9, параграф 1 от Регламент за изпълнение (ЕС) № 725/2011. Поради това трябва да се използва формула 4.
      
         Формула 4
      
      
         
      където:
      
                  MT
               
               
                  :
               
               
                  Минимален праг [gCO2/km], който е 1 gCO2/km
               
            
                  
                     
               
               
                  :
               
               
                  Статистическа грешка на общото намаление на емисиите на CO2 [g CO2/km]
               
            Когато намаленията на емисиите на CO2, които са резултат от изчислението по формула 4, са под праговите стойности, посочени в член 9, параграф 1 от Регламент за изпънение (ЕС) № 725/2011, се прилага член 11, параграф 2, втора алинея от същия регламент.
      
         (1)  Стандарт на Международната електротехническа комисия (IEC) IEC 61215—2: 2016 за„Земни фотоволтаични (ФВ) модули — окачествяване на конструкцията и одобряване на типа“
      
         (2)  Стандарт на Международната електротехническа комисия (IEC) IEC 61836—2007 за „Слънчеви фотоволтаични енергийни системи — термини, определения и символи“
      
         (3)  Технически указания за изготвянето на заявления за одобрение на иновативни технологии съгласно Регламент (ЕО) № 443/2009 и Регламент (ЕС) № 510/2011 https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Общият капацитет включва среден разряден капацитет на стартовия акумулатор — 10 Ah (12 V). Всички стойности се отнасят за средногодишно слънцегреене от 120 W/m2, дял на засенчването 0,49 и средно време на движение на превозното средство от 1 час дневно при 750 W необходима електрическа мощност.